# Aurícula esquerra

L'aurícula esquerra és una de les quatre cambres del cor. Rep sang oxigenada de les venes pulmonars i la bombeja cap al ventricle esquerre, a través de la vàlvula mitral. El septe fibromuscular interatrial separa l'aurícula esquerra de l'aurícula dreta. La persistència del forat oval present en aquest septe durant el període embrionari és una anomalía cardíaca bastant freqüent, però que rarament causa problemes hemodinàmics rellevants.
L'aurícula esquerra forma la major part de la porció superior del cor i hi desemboquen les quatre venes pulmonars. Està irrigada principalment per les branques de l'artèria coronària esquerra. La paret d'aquesta aurícula està limitada per diverses cares o facetes: superior, posterior, lateral esquerra, medial i anterior. A la seva zona superolateral es troba l'orelleta auricular esquerra, una petita estructura muscular amb forma de bossa que ajuda a mantenir controlat el volum de sang de l'interior de l'aurícula i que també té un paper important en la neuroregulació hormonal del sistema vascular. La trombosi de l'orelleta auricular esquerra s'associa amb un alt percentatge de casos de fibril·lació auricular no valvular. La pèrdua de contractilitat d'aquesta orelleta i algunes de les seves característiques morfològiques afavoreixen l'estasi sanguínia local i la formació de trombes que poden causar accidents vasculars cerebrals embòlics. Per això, en determinats malalts amb fibril·lació auricular el tancament quirúrgic profilàctic de l'orelleta esquerra és una bona alternativa als anticoagulants orals.
El diàmetre de l'aurícula esquerra oscil·la entre els 4,1 cm en homes adults sans i els 3,9 cm en dones adultes sanes. L'ecografia és el mètode d'elecció per mesurar les dimensions de l'aurícula esquerra. La quantificació de la funció mecànica de l'aurícula esquerra mitjançant l'ús de l'ecografia Doppler és un paràmetre que té especial interés per determinar la gravetat de la disfunció ventricular esquerra diastòlica i de la insuficiència cardíaca amb fracció d'ejecció conservada. La pràctica d'una tomografia computada per mesurar la deformació de l'aurícula esquerra durant la seva activitat és molt útil a l'hora d'avaluar la progressió de la miocardiopatia hipertròfica. La dilatació de l'aurícula esquerra es considera un marcador de risc cardiovascular amb un important valor pronòstic en casos d'insuficiència cardíaca. En individus amb una miocardiopatia hipertròfica de llarga evolució pot arribar a tenir més de 16 cm d'eix màxim. Molt inhabitualment, una aurícula esquerra gegant origina l'anul·lació funcional completa del pulmó ipsilateral per compressió del seu bronqui principal. L'aurícula esquerra amb doble sortida de la sang cap l'aurícula dreta i el ventricle esquerre és un defecte congènit cardíac raríssim. Algunes de les diverses variants anatòmiques de l'aurícula esquerra poden suggerir l'existència d'una malaltia cardíaca en les proves d'imatge mèdica.
Els mixomes (una neoplàsia benigna del teixit conjuntiu), els paragangliomes, els sarcomes sinovials primaris, els liposarcomes cardíacs primaris, els osteosarcomes primaris i els aneurismes congènits de l'aurícula esquerra o de la seva orelleta són poc comuns. S'han descrit alguns inusuals casos de drenatge d'una vena cava superior esquerra persistent cap a l'aurícula esquerra i de comunicació aïllada entre el si coronari i l'aurícula esquerra.

## Referències

* ↑ Arvandi, A «Left Atrial Function» (en anglès). Southwest Respir Crit Care Chron, 2017 Gen; 5 (17), pp: 42-46. DOI: 10.12746/swrccc2017.0517.225. ISSN: 2325-9205 [Consulta: 26 maig 2024].
* ↑ Yasunaga, D; Hamon, M «MDCT of interatrial septum» (en anglès). Diagn Interv Imaging, 2015 Set; 96 (9), pp: 891-899. DOI: 10.1016/j.diii.2015.02.011. ISSN: 2211-5684. PMID: 25981979 [Consulta: 27 maig 2024].
* ↑ Hampton, T; Alsaleem, M; Murphy-Lavoie, HM «Patent Foramen Ovale» (en anglès). StatPearls [Internet]. StatPearls Publishing LLC, 2022 Set 12; NBK493151 (rev), pàgs: 6. PMID: 29630203 [Consulta: 16 agost 2024].
* ↑ Zoghbi, WA «Patent foramen ovale: going beyond the bubbles» (en anglès). JACC Cardiovasc Imaging, 2014 Mar; 7 (3), pp: 251-253. DOI: 10.1016/j.jcmg.2014.01.007. ISSN: 1876-7591. PMID: 24651099 [Consulta: 27 maig 2024].
* ↑ Díaz, JC; Uribe, JC; Abad-Díaz, P; Duque, M; Aristizábal, JM; et al «Evaluación de las características morfológicas de la aurícula izquierda por tomografía computarizada multicorte» (en castellà). Rev Colomb Cardiol, 2015 Nov-Des; 22 (6), pp: 285-293. ISSN 0120-5633. DOI: 10.1016/j.rccar.2015.05.008 [Consulta: 15 juny 2024].
* ↑ Whiteman, S; Saker, E; Courant, V; Salandy, S; Gielecki, J; et al «An Anatomical Review of the Left Atrium» (en anglès). Transl Res Anat, 2019 Nov, 17, pp: 100052. DOI: 10.1016/j.tria.2019.100052. ISSN: 2214-854X [Consulta: 26 maig 2024].
* ↑ Arora, Y; Jozsa, F; Soos, MP «Anatomy, Thorax, Heart Left Atrial Appendage» (en anglès). StatPearls [Internet]. StatPearls Publishing LLC, 2023 Set 24; NBK553218 (rev), pàgs: 6. PMID: 31985999 [Consulta: 26 maig 2024].
* ↑ Wilber, DJ «Neurohormonal Regulation and the Left Atrial Appendage: Still More to Learn» (en anglès). J Am Coll Cardiol, 2018 Gen 16; 71 (2), pp: 145-147. DOI: 10.1016/j.jacc.2017.11.030. ISSN: 1558-3597. PMID: 29325637 [Consulta: 26 maig 2024].
* ↑ Barbosa Evora, PR; Menardi, AC; Celotto, AC; Sumarelli Albuquerque, AA; et al «The Left Atrial Appendage Revised» (en anglès). Braz J Cardiovasc Surg, 2017 Nov-Des; 32 (6), pp: 517-522. DOI: 10.21470/1678-9741-2017-0085. PMC: 5731321. PMID: 29267615 [Consulta: 21 juny 2024].
* ↑ Price, MJ; Valderrábano, M «Left atrial appendage closure to prevent stroke in patients with atrial fibrillation» (en anglès). Circulation, 2014 Jul 8; 130 (2), pp: 202-212. DOI: 10.1161/CIRCULATIONAHA.114.009060. PMC: 4142351. PMID: 25001625 [Consulta: 13 juliol 2024].
* ↑ Ancona, R; Comenale Pinto, S; Caso, P; D'Andrea, A; Di Salvo, G; Arenga, F; Coppola, MG; et al «Left atrium by echocardiography in clinical practice: from conventional methods to new echocardiographic techniques» (en anglès). ScientificWorldJournal, 2014 Jun 9; 2014, pp: 451042. DOI: 10.1155/2014/451042. PMC: 4070331. PMID: 25009828 [Consulta: 5 juny 2024].
* ↑ Pagel, PS; Kehl, F; Gare, M; Hettrick, DA; et al «Mechanical function of the left atrium: new insights based on analysis of pressure-volume relations and Doppler echocardiography» (en anglès). Anesthesiology, 2003 Abr; 98 (4), pp: 975-994. DOI: 10.1097/00000542-200304000-00027. ISSN: 1528-1175. PMID: 12657862 [Consulta: 20 juliol 2024].
* ↑ Hosokawa, T; Kawakami, H; Tanabe, Y; Fukuyama, N; Yoshida, K; Ohara, K; Kitamura, T, et al «Left atrial strain assessment using cardiac computed tomography in patients with hypertrophic cardiomyopathy» (en anglès). Jpn J Radiol, 2023 Ag; 41 (8), pp: 843-853. DOI: 10.1007/s11604-023-01401-6. PMC: 10366261. PMID: 36811719 [Consulta: 10 juny 2024].
* ↑ Abhayaratna, WP; Seward, JB;C Appleton, CP; Douglas, PS; Oh, J; et al «Left atrial size: physiologic determinants and clinical applications» (en anglès). J Am Coll Cardiol, 2006 Jun 20; 47 (12), pp: 2357-2263. DOI: 10.1016/j.jacc.2006.02.048. ISSN: 1558-3597. PMID: 16781359 [Consulta: 28 maig 2024].
* ↑ Kebed, KY; Addetia, K; Lang, RM «Importance of the Left Atrium: More Than a Bystander?» (en anglès). Heart Fail Clin, 2019 Abr; 15 (2), pp: 191-204. DOI: 10.1016/j.hfc.2018.12.001. PMC: 6813805. PMID: 30832811 [Consulta: 2 juny 2024].
* ↑ Kato, T; Fukuda, T; Inoko, M «An autopsy case of giant left atrium with restrictive left ventricle» (en anglès). Heart Asia, 2013 Jun 17; 5 (1), pp: 96-97. DOI: 10.1136/heartasia-2013-010337. PMC: 4832685. PMID: 27326094 [Consulta: 25 juny 2024].
* ↑ Yang, M; Zhang, L «Giant left atrium with left lung damage: a case report» (en anglès). J Int Med Res, 2018 Nov; 46 (11), pp: 4821-4824. DOI: 10.1177/0300060518799268. PMC: 6259367. PMID: 30232917 [Consulta: 8 juliol 2024].
* ↑ Abu-Rustum, RS; Moumne, O; Egerman, R; Vyas, H «Prenatal diagnosis of double-outlet left atrium» (en anglès). Ultrasound Obstet Gynecol, 2021 Des; 58 (6), pp: 950-953. DOI: 10.1002/uog.23704. ISSN: 1469-0705. PMID: 34096666 [Consulta: 4 juliol 2024].
* ↑ Terpenning S; White, CS «Imaging pitfalls, normal anatomy, and anatomical variants that can simulate disease on cardiac imaging as demonstrated on multidetector computed tomography» (en anglès). Acta Radiol Short Rep, 2015 Gen 9; 4 (1), pp: 2047981614562443. DOI: 10.1177/2047981614562443. PMC: 4299369. PMID: 25610617 [Consulta: 31 maig 2024].
* ↑ Grysman, NH; Watad, A; Ofek, E; Tzur, B; Amital, H «Rare Myxoma Arising from Posterior Wall of Left Atrium» (en anglès). Isr Med Assoc J, 2016 Jun; 18 (6), pp: 370-371. ISSN: 1565-1088. PMID: 27468536 [Consulta: 27 maig 2024].
* ↑ Chan, KM; Pontefract, D; Andrews, R; Naik, SK «Paraganglioma of the left atrium» (en anglès). J Thorac Cardiovasc Surg, 2001 Nov; 122 (5), pp: 1032-1033. DOI: 10.1067/mtc.2001.115928. ISSN: 1097-685X. PMID: 11689815 [Consulta: 5 juny 2024].
* ↑ Zhou, AL; Halub, ME; Gross, JM; Shou, BL; Kilic, A «Massive primary cardiac synovial sarcoma of the left atrium: a case report» (en anglès). J Cardiothorac Surg, 2022 Abr 14; 17 (1), pp: 76. DOI: 10.1186/s13019-022-01822-w. PMC: 9009006. PMID: 35422025 [Consulta: 5 juny 2024].
* ↑ Stougiannos, P; Michas, G; Leopoulou, M; Evdoridis, C; et al «Primary cardiac liposarcoma arising from the left atrium in an elderly female patient; the value of multimodality imaging» (en anglès). Hellenic J Cardiol, 2021 Mar-Abr; 62 (2), pp: 173-174. DOI: 10.1016/j.hjc.2020.05.005. ISSN: 2241-5955. PMID: 32534111 [Consulta: 6 juny 2024].
* ↑ Luo, Y; Fang, Z; Xiao, X «Primary Left Atrial Osteosarcoma» (en anglès). Int Heart J, 2017 Des 12; 58 (6), pp: 1024-1027. DOI: 10.1536/ihj.16-521. ISSN: 1349-3299. PMID: 29118303 [Consulta: 5 juny 2024].
* ↑ Shams, KA «When the left atrium becomes a monster: a case report» (en anglès). Eur Heart J Case Rep, 2020 Jun 17; 4 (4), pp: 1-4. DOI: 10.1093/ehjcr/ytaa128. PMC: 7501917. PMID: 32974461 [Consulta: 27 maig 2024].
* ↑ Nakamura, M; Takemoto, K; Terada, K; Fujita, S; et al «Left Atrial Appendage Aneurysm Diagnosed by Transthoracic Echocardiography» (en anglès). Circ J, 2022 Jun 24; 86 (7), pp: 1147. DOI: 10.1253/circj.CJ-21-0974. ISSN: 1347-4820. PMID: 35153254 [Consulta: 5 juny 2024].
* ↑ Dave, V; Sesham, K; Mehra, S; Roy, TS; Ahuja, MS «Persistent left superior vena cava: An anatomical variation» (en anglès). Med J Armed Forces India, 2022 Set; 78 (Supl 1), pp: S277-S281. DOI: 10.1016/j.mjafi.2020.01.009. PMC: 9485778. PMID: 36147413 [Consulta: 23 juliol 2024].
* ↑ Aguilar, JM; Rodríguez-Serrano, F; Ferreiro-Marzal, A; Esteban-Molina, M; Gabucio, A; et al «Left superior vena cava draining into the left atrium: Clinical entities, diagnosis and surgical treatment» (en anglès). Arch Cardiovasc Dis, 2019 Feb; 112 (2), pp: 135-143. DOI: 10.1016/j.acvd.2018.05.007. ISSN: 1875-2128. PMID: 30181052 [Consulta: 23 juliol 2024].
* ↑ Wilson, A; Bhutta, BS «Anatomy, Thorax, Coronary Sinus» (en anglès). StatPearls [Internet]. StatPearls Publishing LLC, 2023 Jul 24; NBK557566 (rev), pàgs: 4. PMID: 32491498 [Consulta: 27 maig 2024].
* ↑ Justaniah, A; Mckee, B; Silver, J; Wald, C; Flacke, S «Coronary sinus to left atrium communication» (en anglès). J Radiol Case Rep, 2013 Des 1; 7 (12), pp: 16-20. DOI: 10.3941/jrcr.v7i12.1678. PMC: 3888326. PMID: 24421933 [Consulta: 27 maig 2024].

## Bibliografia

* Economou, Dimitrios; Xanthopoulos, Andrew; Papamichalis, Michail; Chamaidi, Aikaterini; Dimos, Apostolos; et al. Left atrial systolic function in acute coronary syndromes (en anglès). Hellenic J Cardiol, 2020 Jul-Ag; 61 (4), pp: 291-292. PMID: 31759130. DOI 10.1016/j.hjc.2019.10.005 [Consulta: 27 maig 2024].
* Fumagalli, Carlo; Zocchi, Chiara; Ciabatti, Michele; Milazzo, Alessandra; Cappelli, Francesco; et al. From Atrial Fibrillation Management to Atrial Myopathy Assessment: The Evolving Concept of Left Atrium Disease in Hypertrophic Cardiomyopathy (en anglès). Can J Cardiol, 2024 Maig; 40 (5), pp: 876-886. PMID: 38286174. DOI 10.1016/j.cjca.2024.01.026 [Consulta: 16 agost 2024].
* Inoue, Katsuji. The Left Atrium Is a Window to the Outcomes of Patients With Atrial Fibrillation (en anglès). Circ J, 2024 Jun 25; 88 (7), pp: 1165-1166. PMID: 38072439. DOI 10.1253/circj.CJ-23-0788 [Consulta: 29 juny 2024].

## Enllaços externs

* Anatomy of left atrium Francis, J. 2022 Jun (anglès)